Usungumnyaka IZanu PF Ivume Ukubusa Indawonye LeMDC
Abanengi kodwa bathi kulutshwana uhulumende womanyano lo asekufezile phakathi kwalowo mnyaka ngenxa yokudonselana kweZanu Pf leMDC
Sokwenele umnyaka ngoLwesibili ibandla leZanu PF lilobelane phansi isivumelwano sokubumba uhulumende womanyano lamacele womabili eMDC. Amabandla laangene kusivumelwano se Global Political Agreement mhlaka 15 ngoMpandula nyakenye, esiyiso esikhokhelele ekubunjweni kukahulumende womanyanoobusayo okwanje. Kusenela umnyaka njeisivumelwano lesi senziwe, ukufuthelana phakathi kwe MDC leZanu PF kuyaphambili, kanti njalo laso isivumelwano lesi kasikagcwaliswa. I MDC yethesaiZanu PF umlandu wokwephula isivumelwano lesi ngokungafuni ukuguqula imithetho efana lePOSAlokungafuni ukuthi uzulu azilobele isisekelo sombuso esitsha asifunayo. I MDCithi njalo iZanu PF kayifuni ukuthi osibalukhulu bayo bezabelo bafungiswebaqale umsebenzi. Kodwa iZanu PF ithi inhlangothi zombili zeMDC yizo ezephulaisivumelwano lesi ngokungafuni ukususa izijeziso ezethulelwaiziphathamandla zayo ngamazwe afana lemelika leBritain. Kusivumelwanolesi amabandla la avumelana ukuthi izijeziso lezi kumele zisuswe. Kodwa iMDCithi kayilawo amandla okuzisusa. Ingcwethi ecubungula ezombusazwe uMnu Mandlenkosi Gatsheni uthi kuyayangisa ukuthi abeMDC labe Zanu PF lokhubedonselana besehluleka ukugcwalisa izifungo abazenzayo. Abalaleli beStudio 7 labo bathi kabakaboni inguquko ezwayo laloba sokulomnyaka amabandla akuhulumende lo evumelane ukusebenza ndawonye.